august | 2016 | Lindheart
Værdier & Kærlighed ♥
20 lørdag aug 2016
Posted by tigermor in Coaching, Forældre, Hensyn, Om Lindheart, Opførsel, Respekt
Kender du det, at man nogle gange kan blive ramt af følelsen af taknemmelighed ?
Taknemmelighed kan man nogle gange føle i forskellige situationer, det kan være de små ting, som fx at komme foran i køen, når man er ude og handle, og man kun skal have en ting, mens personen foran har en vogn fuld. Det kan også være, når man får en hjælpende hånd med en opgave af familie/ven/kollega.
Men det kan også være den dybere taknemmelighed, som fx taknemmelighed over nogle af de værdier, som man ubevidst har fået i barndommen, og som man tager med sig videre i livet ❤
Den anden dag blev jeg ramt af netop denne meget dybe taknemmelighed.
Det er ikke fordi jeg har haft en nem kærlighedsfuld og problemfri opvækst, men der er nogle i min barndom som i selv de sværeste stunder og nogle gange imod andre ting har sørget for, at jeg ikke er blevet helt ødelagt, og har følt en kærlighed så dyb og har fået nogle sunde værdier, som gør at jeg har kunnet tage kampen op mod en social arv, som jeg bestemt ikke ønskede at give videre til mine børn, og dermed sende det videre til deres børn.
En af dem som virkelig har sørget for, at jeg til stadighed mærker kærligheden fra min barndom er min far ❤ Jeg er og vil altid være Fars pige, selvom jeg måske ikke altid er god til at tage mig tid til at vise det, en travl hverdag gør at det bare ikke altid er så nemt lige at kigge forbi, og ingen af os er de store ”telefon-snakkere”, så det bliver ikke til så meget snak løbende imellem vores aftaler. Men min far er uden tvivl den, som jeg altid kan gå til, hvis jeg har nogle problemer, er syg eller bare har brug for at snakke med en.
Udover min far så har min farmor og farfar en meget stor plads i mit hjerte ❤ De er desværre ikke hos os mere, men de er husket for at være det sted, hvor jeg virkelig kunne mærke kærligheden ❤ Samtidig med at jeg kunne se deres meget kærlighedsfulde liv sammen med en dyb respekt for hinanden og en glæde over livet sammen, og ikke mindst sammenholdet mellem dem og deres børn.
De 3 personer i mit liv er uden sammenligning dem, som har sørget for at jeg har mærket kærligheden fra barn af, og ikke mindst sørget for at der kom nogle sunde værdier ind i mit liv, som kærlighed til dem som jeg sammen med og ikke mindst næstekærlighed og omsorg for mine medmennesker og dyr.
Det er samtidig de vigtigste værdier, som jeg ønsker at give videre til mine Teens ❤
Jeg håber, at min farmor og farfar vidste hvor meget de betød for mig ❤ Og at min far ved det selvom det ikke vises hver dag – mine Teens ved det uden tvivl, og jeg håber, at de aldrig vil tvivle på det eller give slip på disse værdier.
Værdierne er nogle som jeg også håber, at du kan nikke genkendende til og gerne vil være med til at sprede 😉
Når ferien synger på sidste vers ♥
Posted by tigermor in Coaching, Ferie, Om Lindheart, Tid
FerieBlues, FerieTanker, MalouSiphora, OmfavnFølelsen, TakeControl
Hvordan har du det, når du nærmer dig afslutningen på din ferie ?
Her er mine 3 ugers ferie ved at gå på hold, og lige så meget som der var nedtælling frem til ferien, så er der styr på, hvor mange timer, som der er tilbage af ferien, og for hver time der går så mærkes dagligdagen lige rundt om hjørnet mere og mere.
Selvom jeg er utrolig glad for mit arbejde og trives, så er der noget i mig der stritter imod – Jeg har ikke vildt lyst til den dagligdag lige nu.
Jeg føler ikke, at jeg har fået nok ud af min ferie – der er ikke skelnet til To Do lister, jeg har ikke nået nogle hængepartier, der er slappet af og har været rejst, men det er som om batterierne ikke er blevet ladet op.
Kort sagt så er følelsen…. JEG TRÆNGER TIL FERIE
Tænker over hvorfor det er, at man i de fleste tilfælde hører folk sige lige netop den sætning, når man lige kommer tilbage fra ferie, og selvfølgelig over hvorfor jeg har det sådan, nu jeg netop med vilje har ladet To Do lister være glemt.
For det første kan man jo sige, at det danske Sommervejr i år har ikke lige hjulpet med til, at man kunne blive varmet igennem – Ligge i solen og bare suge varme og energi til sig – så det kan godt være en lille medfaktor til, at man føler sig en lille smule snydt.
For det andet så kan det, at man har ladet To Do lister være og blot slappet af, eller ladet sig ”flyde med strømmen” ala ”Hvad har jeg lyst til at lave i dag”, måske gøre, at man ubevidst er røget langt ned i Tempo, at kroppen på en måde er kommet i dvale, og nu ved at med den travle hverdag der plejer at være, så bliver det en brat opvågning, som der venter ligefremme – For mit tilfælde er det om 2 dage og 22 timer 🙂
For om man vil det eller ej, så er der jo en ekstra masse ”fritimer” i ens ferie, som bliver brugt på det man beslutter sig for, og nu venter forude madpakker, job og stadig en lyst til at kunne finde tid til at holde træningen, læsebøger og hygge med familien – alt det som der lige har været ekstra god tid til, netop fordi jobtimerne var frigivet til en selv 🙂
Netop det med at dagligdagen venter forude det skubber til en masse i mig lige nu – For jeg skal indrømme, at når jeg er i den, så er jeg jo glad og trives 🙂 Men uden at skjule noget, så ved jeg også, at der med de daglige ting som der bare skal klares, så bliver der ikke helt så meget tid til træningen og at slappe af med en god bog, som der har været de sidste dage.
Vil jeg savne det ? Uden tvivl Ja 😀 Men falder jeg hurtigt ind i en daglig rytme igen – Ja det plejer jeg jo 😉
Så er det ikke bare at acceptere, at man i ens ferie sætter blusset ned, og at når man skal sætte tempoet lidt op igen, så kan kroppen godt føle sig en smule anspændt, ganske som hvis man starter til træning igen efter nogle dages pause.
Lige nu kan mit mindset godt tænke det er en fornuftig tanke – Jeg har haft en dejlig ferie med afslapning – Nu er det tid til stille og roligt at skrue op igen ;-
Men når det er sagt så glæder jeg mig lidt til den næste ferie, og jeg drømmer mig til varmen igen 😀
Sender lidt energi til dig som er startet på job, eller dig som skal starte job efter ferien, og har brug for lidt ekstra – For jeg tror på, at med det mindset så bliver tanken om dagligdagen forude ikke noget, som man tæller ned til med negative undertoner.
Eftertænksomme & kærlige tanker
Ferietanker… ♥
Posted by tigermor in Fashion, Ferie, Hensyn, Opførsel, Respekt, Sentido Gold Island, Stærke Kvinder, Tyrkiet
Bikinier, Ferie, FerieTanker, Hensyn, MalouSiphora, SentidoGoldIsland
Kender du det, at tiden bare går endnu hurtigere, når man har ferie?
I skrivende stund er halvdelen af min ferie brugt, og det føltes næsten som om det var i går, at jeg gik ud af døren på job med udsigt til 3 ugers ferie.
De første dage er gået super hurtigt, men havde også kun en dag hjemme, inden kursen blev sat mod Tyrkiet og et helt igennem fantastisk ophold på Sentido Gold Island – Uden tvivl et sted som The Teens og jeg gerne besøger igen 🙂
Det var et utroligt lækkert resort, hvor rammerne var helt fantastiske, og servicen var i top. Her var ingen forstyrrelser af diverse sælgere, som vi har oplevet andre steder, men kun adgang til de ting, som man selv havde lyst til at tilmelde sig, og ellers forstyrrelse fra andre gæster 🙂
Når man så er der ved poolen, så måtte jeg tage mig i at observere de andre gæster, og da jeg havde gjort det lidt, så kom tanken til mig, gad vide, hvad de så tænker om The Teens og mig, for jeg kan jo ikke benægte, at man blot ved at observere folk daner sig et indtryk af dem.
Nogle er bare meget stille, taler ikke meget sammen, har måske en bog som de har svært ved at lægge fra sig (Det kunne jeg fx ikke), eller dem som nærmest ikke er til at få op af poolen eller konstant og hele tiden skal lave bomber 😉
Selv var The Teens og jeg vist en blanding af et par lidt højt grinende pool-høns og ellers dybt optaget af en bog på solsengen – hvis ikke lige det var en opdatering af alle nyhederne på Facebook der skulle klares.
En af de tanker der slog mig igen efter endnu en ferie i et land med muslimsk tro, det er hvordan de lokale og andre muslimer har det med, at skulle dele pool og ikke mindst nogle gange have en solseng lige ved siden af en med en anden tro, som der åbenlyst ligger i bikini og soler sig, mens de muslimske kvinder er der i deres badedragt, som dækker dem fra top til tå. Føler de sig måske en smule krænket over, at vi kommer til dem, og ikke udviser respekt for deres tro og deres ”drescode” – Burde vi i deres lande også iføre os deres badedragt som en forståelse og et hensyn til deres levevis ?
Jeg skal da gerne indrømme, at jeg følte, at der blev set lidt skævt til os i bikinier fra nogle af de muslimsk klædte damer, men også at der var nogle med anden trosretning, som syntes den muslimske kvindelig badedragt var meget grinagtig og måtte snappe billeder af den til deres venner (ps det var ikke The Teens).
Jeg kan godt tænke, at det er en følsom balancegang, hvor det er vigtigt, at vi alle har respekt for hinanden, og at man ikke kigger skævt til personen i ”hel badedragt” eller hende i bikini – for bag den store dragt eller den lille bikini, så er vi alle trods alt bare Quinder.
Jeg mener, at vi sagtens kan være der alle samen, men måske kunne vi ikke muslimer godt udvise blot et lille hensyn og lade G-stregs bikinien blive hjemme, hvis ferien står til et muslimsk land 😉
Respektfulde hilsner til alle Quinder